text: জুতার দাম কোটি টাকা! | আমাদের সময়.কম – AmaderShomoy.com
  প্রকাশের সময় : December 17, 2020, 11:34 pm
  আপডেট সময় : December 17, 2020 at 11:34 pm
  ডয়চে ভেলে: নিউ ইয়র্কের বিখ্যাত সোথেবি'স হাউজের নিলামে এক জোড়া বর্ণিল অ্যাডিডাস স্নিকার্সের মূল্য উঠেছে এক লাখ ২৬ হাজার ডলার৷ ক্রেতা তার পরিচয় গোপন রেখে এই অর্থ দান করবেন নিউ ইয়র্কের ব্রুকলিন যাদুঘরের জন্য৷
  অ্যাডিডাস স্নিকার্সের বিশ্ব রেকর্ড মূল্যের চামড়ার তৈরি এই জুতা জোড়ার ওপর মাইসেন চীনামাটি দিয়ে হাতে আঁকা সুন্দর ডিজাইন করা৷ এই ডিজাইন এতটাই নিখুঁত যে প্রতিবছর মাত্র দুটোর বেশি উৎপাদন করা সম্ভব নয়৷ জুতা জোড়া তৈরি করতে কারখানার কর্মীদের এক বছরেরও বেশি সময় লাগে৷ জুতার ওপরের ডিজাইনে হাতের কাজ করতে মাইসেন পোর্সেলেন কোম্পানির শিল্পীদের সময় লাগে আরো ছয় মাস৷ এসব কথা জার্মান সংবাদ সংস্থাকে জানান, বিশ্ব খ্যাত নিলাম হাউজ সোথেবির মুখপাত্র অ্যাড্রিয়েনে দেজিসি৷
  জুতা জোড়ার জন্য অনলাইনে ৭২ টি অফার আসে, শেষ পর্যন্ত বিক্রি হয়েছে এক লাখ ২৬ হাজার ডলার বা এক লাখ ইউরো মূল্যে৷ তবে ক্রেতা অজ্ঞাত পরিচয়ে নিলাম থেকে পাওয়া অর্থ নিউ ইয়র্কের ব্রুকলিন যাদুঘরে দান করবেন৷
  [১] প্রত্যেক সিরিজের আগে করোনা টেস্ট হোক ক্রিকেটারদের, সুরক্ষিত থাকতে প্রস্তাব শামির ≣ [১] ছাত্রদলের সাবেক সম্পাদক আকরামুল হাসান নরসিংদীতে গ্রেফতার ≣ [১] আড়ানী পৌরসভা নির্বাচনের প্রচারনায় পিছিয়ে নেই নারী প্রার্থীরা
  নিলামে জুতা বিক্রির ঘটনা নতুন নয়৷ বিশেষ ধরণের জুতা নিলামে নিয়মিত উচ্চমূল্যে বিক্রি হয়৷ প্রায় ৫০ বছর আগে স্পোর্টস সংস্থা নাইকের সহ-প্রতিষ্ঠানের হাতে তৈরি এক জোড়া জুত নিলামে এক লাখ ৬২ হাজার পাঁচশো মার্কিন ডলারে বিক্রি হয়৷ এই রেকর্ড ভেঙেছেন অ্যামেরিকান বাস্কেটবল কিংবদন্তি মাইকেল জর্ডান৷ নিলাম হাউস ক্রিস্টির মতে, আগস্ট মাসে 'এয়ার জর্ডান ওয়ান' জুতো জোড়া বিক্রি হয় ৬ লাখ ১৫ হাজার মার্কিন ডলার-এ৷